
Dotkemeprosjeekte TRUCOM edtja maahtoem tseegkedh guktie nöörjen Saetniesvoete- jïh liktemekommisjovne,  mij lij tseegkesovveme Stoerredigkeste jaepien 2018, dan mandaatem toelhkeste jïh nearhka. 
Prosjeekte sæjhta dam nöörjen Saetniesvoete- jïh liktemekommisjovnen barkoem analyseradidh histovrijen analysen tjïrrh nöörjen åejvieladtji assimileeremepolitihkeste saemiej, kveeni jïh nöörjen-såevmieladtji gaavhtan, kommisjovnen barkoem dåeriedidh guktie dïhte jåhta barkoeboelhken mietie dan tjïrrh kommisjovnen ektiebarkoem analyseradidh ïedtjedåehkiejgujmie unnebelåhkoej- jïh stuerebelåhkoeåålmeginie, jïh kommisjovnem reektehtsem jïh juvnehtimmieh analyseradidh, jïh vuarjasjidh jis kommisjovnen mandaatem illehtamme. 
Prosjeekte sæjhta orre maahtoem vedtedh guktie båeries jïh etableereme demokratijh mah histovrijen mietie leah sirrien assimilasjovnepolitihkem åtneme unnebelåhkoedåehkiej vööste, maehtieh organiseeredh, tjïrrehtidh jïh viht tseegkedh prosessem mij evtede liktemem staaten, stuerebelåhkoeåålmegen jïh aalkoealmetjen/unnebelåhkoedåehkiej gaskem. Prosjeekte tseegkesåvva aarebi dotkemistie jïh dååjrehtimmeste saetniesvoete- jïh liktemebarkojste mubpine velviestaatine, goh Canada, Kalaallit nunaat jïh Australia.  

Prosjeekten bijjemes ulmie
Prosjeekten bijjemes ulmie lea dotkedh guktie Nöörje, akte hijven etableereme demokratijen velviestaate, gosse Saetniesvoete- jïh liktemekommisjovnem tseegkie, voejhkele effekth nåhkelidh daaroedehtemepolitihkeste mij guhkiem lij saemiej vööste aalkoeåålmeginie jïh nasjonaale unnebelåhkoedåehkiej vööste.
Mijjieh gihtjebe: Guktie jïh maj vuekiej mietie sæjhta dïhte nöörjen saetniesvoete- jïh liktemekommisjovne våaromem bïejedh saetniesvoeten jïh liktemen gaavhtan saemiej jïh dej kveeni / nöörjen såevmieladtji aktene bielesne, jïh stuerebelåhkoeåålmegen gaskem mubpene bielesne? 

